A halgazdálkodásról és a hal védelméről szóló 2013. évi CII. törvény és az annak módosításáról szóló 2015. évi XLVIII. törvény hatályba lépése óta (2015. május 15.) a jogalkalmazás során felgyűlt tapasztalatok miatt szükséges, a horgászokra nehezedő állami bürokráciát jelentős mértékben csökkentő intézkedések elengedhetetlenek. Ezt szolgálja a halgazdálkodási törvényt végrehajtó, 2014. január 1-jén hatályba lépett VM rendelet módosítása, olyan módon, hogy az lehetővé teszi az állami horgászjegy és a horgász fogási napló integrált okmányként történő kibocsátását és ezen integrált okmány forgalmazásának új alapokra helyezését azzal, hogy azt a legnagyobb hazai horgász érdekképviselet végezhesse megbízható bizományosi hálózatán keresztül.